VIPATURO
PARA mukuŵazga nyuzipepara, kuwonelera TV, panji kupulikizga wayilesi, pakuŵa nkhani zinandi zakukhwaskana na kuleka kulondezga malango, nkhondo, na ucigeŵenga! Aghanaghanirani za masuzgo ghinu. Mutepanji matenda panji nyifwa ya wakutemweka winu ndiyo yikumusuzgani comene maghanoghano. Mungajipulika nga ni umo wakajipulikira mwanalume muwemi comene Yobu, uyo wakayowoya kuti wakaŵa na “masuzgo ghanandi.”—Job 10:15, The Holy Bible in the Language of Today.
Baibolo likupeleka mazgoro ghakukhorweska ku mafumbo agha.
Lekani kukana luŵiro kuti ivyo vyalembeka pa mapeji 4 na 5 vizamucitika yayi. Ciuta wali kulayizga kuti wacitenge vinthu ivi, ndipo Baibolo likulongosora umo wacitirenge.
“Wati wafyurenge sozi lose ku maso ghawo; ndipo nyifwa kuti yiti yiŵengekoso cara; panji nesi citengero kuti citi ciŵengekoso cara, nesi kulira, panji nesi kuŵinya: cifukwa vyakudanga vili kuluta.”—Civumbuzi 21:4
“Mugonthi [wakupendera] wadukenge nga ndi mphala.”—Yesaya 35:6
“Maso gha vinthuru [ŵacibulumutira] ghamkujurika.”—Yesaya 35:5
‘Wose awo ŵali mu malaro gha cikumbusko . . . ŵati ŵafumengemo.’—Yohane 5:28, 29
“Nanga njumoza wa ŵenecaru tiwanene, ‘Ndalwara.’”—Yesaya 33:24
“Kuŵenge fumpha ya vyakurya mu caru.”—Salmo 72:16
Ciuta wali kulayizga kuti wacitenge vinthu ivi, ndipo Baibolo likulongosora umo wacitirenge.
Baibolo lingamovwirani mu nthowa zinandi. Likulongora umo mungacitira kuti muŵe na umoyo uwemi nanga ni sono nthena. Aghanaghanirani pacoko waka ivyo mukwenjerwa navyo ndiposo masuzgo ghinu. Panji mukusuzgika na ukavu, masuzgo gha mu mbumba, ulwari, panji nyifwa ya wakutemweka winu. Baibolo lingamovwirani umo mungacitira na masuzgo agha. Kweniso lingamupembuzgani mwa kuzgora mafumbo agha:
Kuŵazga kwinu buku lino kukulongora kuti mukukhumba kuti mumanye ivyo Baibolo likusambizga. Buku lino limovwiraninge comene. Muwonenge kuti ndime zili na mafumbo pasi pake. Ŵanthu ŵanandi awo ŵakusambira Baibolo na Ŵakaboni ŵa Yehova ŵawona kuti nthowa yakudumbiskana mwa mafumbo na mazgoro njiwemi comene. Tili na cigomezgo kuti namwe muwonenge kuti nthowa iyi njiwemi comene. Yehova wamutumbikani peneapo mukusangwa na kusambira ivyo Baibolo likusambizga!
PALI mabuku 66 na makalata agho ghakupanga Baibolo. Mabuku na makalata agha vili kugaŵika mu vipaturo na mavesi kuti muleke kusuzgika kuvisanga. Para lemba lalongoleka mu buku lino, nambara yakwamba yikulongora cipaturo ca buku panji kalata, ndipo nambara yakulondezgapo yikwimira vesi. Mwaciyelezgero “2 Timote 3:16” cikung’anamura kuti kalata yaciŵiri ya Timote cipaturo 3, vesi 16.
Mulimanyenge mwaluŵiro Baibolo para mukuŵazga malemba agho ghalongoreka mu buku lino. Kweniso, kasi mungamba yayi kuŵazga Baibolo zuŵa lililose? Mwa kuŵazga vipaturo vitatu pa zuŵa, mungamalizga kuŵazga Baibolo lose mu cilimika cimoza.
tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn